ജൂലിയൻ ഹഫ്

ജൂലിയൻ അലക്സാണ്ട്ര ഹഫ് (; ജനനം: ജൂലൈ 20, 1988) ഒരു അമേരിക്കൻ നർത്തകി, നടി, ഗാനരചയിതാവ്, ഗായിക എന്നീ നിലകളിൽ പ്രശസ്തയായ വനിതയാണ്. എബിസിയുടെ ഡാൻസിംഗ് വിത്ത് ദ സ്റ്റാർസ് എന്ന അമേരിക്കൻ നൃത്ത മത്സര പരമ്പരയിലൂടെ രണ്ട് തവണ അവർ പ്രൊഫഷണൽ ചാമ്പ്യൻഷിപ്പ് നേടിയിരുന്നു. ഡാൻസിംഗ് വിത്ത് ദ സ്റ്റാർസ് സീസൺ അഞ്ചിലെ മികച്ച നൃത്തമാണ് 2007 ൽ ക്രിയേറ്റീവ് ആർട്സ് പ്രൈംടൈം എമ്മി അവാർഡിന് അവർ നാമനിർദേശം ചെയ്യപ്പെടാൻ കാരണമായത്. 2011 ൽ പുറത്തിറങ്ങിയ ഫൂട്ട്‌ലൂസ് എന്ന പുനർനിർമ്മാണ ചിത്രത്തിലാണ് അവർ ആദ്യമായി ഒരു സുപ്രധാന വേഷം അവതരിപ്പിച്ചത്. 2014 സെപ്റ്റംബറിൽ ഒരു സ്ഥിരമായ നാലാം വിധികർത്താവായി ഡാൻസിംഗ് വിത്ത് ദ സ്റ്റാർസ് ടീമിനൊപ്പം ചേർന്നു. സഹോദരൻ ഡെറക് ഹോഗിനും (ആറ് തവണ നൃത്തപരിപാടികളിൽ വിജയി) ടെസ്സാന്ദ്ര ഷാവേസിനുമൊപ്പം 2015 ൽ മികച്ച നൃത്തത്തിനുള്ള പ്രൈംടൈം എമ്മി പുരസ്കാരം നേടി. 2016 ൽ ഫോക്സ് ടെലിവിഷൻ നിർമ്മിച്ച ഗ്രീസിൽ സാൻഡി എന്ന കഥാപാത്രമായി അഭിനയിച്ചു. 2019 സീസണിലെ അമേരിക്കാസ് ഗോട്ട് ടാലന്റ് എന്ന ഷോയിൽ അവർ ഒരു വിധികർത്താവായിരുന്നു.

 ആദ്യകാലം 
യൂട്ടായിലെ ഒറെമിൽ ഒരു ലാറ്റർ-ഡേ സെയിന്റ് വിശ്വാസ കുടുംബത്തിലെ അഞ്ച് മക്കളിൽ ഇളയവളായി ജൂലിയൻ ഹഫ് ജനിച്ചു. മരിയാന, ബ്രൂസ് ഹോഗ് എന്നിവരാണ് അവളുടെ മാതാപിതാക്കൾ. പിതാവ് രണ്ടുതവണ യൂട്ടാ റിപ്പബ്ലിക്കൻ പാർട്ടിയുടെ ചെയർമാനായി സേവനമനുഷ്ടിച്ചിരുന്നു. സഹോദരൻ ഡെറക് ഹോഗും ഒരു പ്രൊഫഷണൽ നർത്തകനാണ്. ഷാരി, മറാബെത്ത്, കാതറിൻ എന്നിങ്ങനെ അവർക്ക് മൂന്ന് മൂത്ത സഹോദരിമാരുമുണ്ട്.Julianne Hough News, Julianne Hough Bio and Photos | TVGuide.com  ഹോഗിന്റെ നാലു മുത്തശ്ശീമുത്തശ്ശന്മാരും നർത്തകരായിരുന്നു.Sweetslyrics – Julianne Hough Biography  R5 എന്ന പോപ്പ് റോക്ക് ബാന്റിലെ സംഗീതജ്ഞരായ റിക്കർ, റിഡൽ, റോക്കി, റോസ് ലിഞ്ച് എന്നിവരുടെ രണ്ടാം കസിൻ കൂടിയായ അവരുടെ മുത്തശ്ശിമാരും സഹോദരിമാരാണ്.

 അവലംബം 

പുറം കണ്ണികൾ






വർഗ്ഗം:1988-ൽ ജനിച്ചവർ
വർഗ്ഗം:ജൂലൈ 20-ന് ജനിച്ചവർ